NaiveNeuron/SloPal huggingface dataset:
Kondrót, Maroš, poslanec NR SR (2012-07-03):
Ďakujem pekne. Ja si dovolím pripomenúť, že ste reagovali na mňa a nie na svojho predrečníka, ale v poriadku. Pán poslanec Fecko, ja to vnímam tak, že nemáte témy, nemáte témy a už sa chytáte kade čoho. Ja povedal som, že môžem akceptovať dobrý zámer, ale je to nerealizovateľné a nie v zákone o reklame, to nejde. A povedal som vám a opakujem, vo všetkých prípadoch kúpy zájazdu platí, že zákazník je vždy informovaný, že prídem si tú cenu vyskladať a poviem, že idem s tromi deťmi na tri týždne, chcem polpenziu, to tam nemôžem mať všade vypísané, mi to spočítajú a povedia mi, toľkoto budete platiť. Ja sa jasne opýtam, či mi ešte niečo hrozí. Potom by som nemohol mať napísané nikde, že poďte s nami do Chorvátska od 300 alebo do Turecka od 300 eur, ja viem, že to bude viac, ale si to vyrátam, keď tam pôjdem, resp. keď mi budú robiť zmluvu. Nemôžte mať potom reklamu na „Kúpme si Passata od 660-tisíc“, viete, že môže stáť aj milión korún, ako si ho vyskladáte, čo tam všetko chcete. Čiže, hovorím, vyrážate nieže otvorené dvere, neexistujúce dvere zle zvoleným zákonom o reklame, ktorý je nerealizovateľný, preto ho nepodporíme. Ďakujem.
Blanár, Juraj, podpredseda NR SR (2021-06-24):
Pán poslanec Štefan Kuffa, nech sa páči.
B. Bugár, podpredseda NR SR: (2002-05-16):
(Hlasovanie.) Prítomných je 114 poslancov, za 112, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie vládneho návrhu zákona v druhom čítaní. Nasleduje hlasovanie o vládnom návrhu zákona o obaloch a o zmene a doplnení niektorých zákonov , tlač 1515. Spravodajcom je pán poslanec Vrždák. P. Vrždák, poslanec: Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla, že prerokuje vládny návrh zákona o obaloch a o zmene a doplnení niektorých zákonov, tlač 1515, v druhom čítaní.
Kollár, Boris, predseda NR SR (2023-02-14):
S ďalšou faktickou poznámkou pán poslanec Kučera a potom pán poslanec Kuriak.
Dostál, Ondrej, poslanec NR SR (2024-01-16):
Pán poslanec Čaučík, myslím, že to poukázanie na praktické problémy, ktoré môže spôsobiť urýchlené schválenie zákona a jeho urýchlené nadobudnutie účinnosti, veľmi dobre ukazuje, aké nezmyselné je to skrátené legislatívne konanie. Lebo na jednej strane je problém s tým, že ideme o takejto zásadnej veci rokovať v skrátenom legislatívnom konaní, ideme rokovať bez toho, aby sa k tomu mohli vyjadriť zainteresovaní, ktorých sa to dotkne. Prinajmenšom aby sa k tomu mohli vyjadriť a dať nejakú spätnú väzbu tí, ktorí sa podieľajú na trestnom stíhaní, ktorí s ním majú skúsenosti, myslím teraz zo strany, zo strany orgánov činných v trestnom konaní, nemyslím zo strany zločincov. Predpokladám, že zločinci mali možnosť sa k tomu návrhu vyjadriť, dostatočne ho prediskutovať, a tak to aj potom vyzerá, lebo v praxi to spôsobí problémy. Problémy to spôsobí tým, že tá úprava nebude dobrá, lebo bola narýchlo pripravená, lebo nebola dostatočne prediskutovaná a aj tie problémy, o ktorých ste hovorili vy, ktoré súvisia s rýchlosťou, ale nielen s rýchlosťou konania, ale aj s rýchlosťou nadobudnutia účinnosti. Ak takýto zákon nadobudne účinnosť hneď, okamžite dňom zverejnenia v Zbierke zákonov alebo iba s veľmi krátkou legisvakačnou dobou, tak to bude problém, s ktorým sa budú mať, mať ťažkosti vysporiadať vyšetrovatelia, prokuratúry, súdy, sťaží to vyšetrovanie, obmedzí to možnosti účinného stíhania už aj tých zločinov, ktoré boli, ktoré boli odhalené a ktoré sú vo fáze trestného stíhania. Jediní, komu to pomôže, budú skorumpovaní zločinci, a teda aj iní zločinci.
Glváč, Martin, podpredseda NR SR (2017-06-19):
Ďakujem. S faktickou poznámkou jedna pani poslankyňa. Ukončujem možnosť prihlásiť sa. Pani poslankyňa Zimenová, nech sa páči.
M. Pado, poslanec: (2008-06-19):
Pán podpredseda Číž, na spoločenský život ste mysleli návštevu ministra na súkromnej jachte jedného z finančných žralokov v Monaku? To je spoločenský život, ktorý ste mali na mysli? Pán podpredseda Číž, vy asi máte problém s matematikou a veľmi zásadný problém s matematikou. Nezabúdajte, pán podpredseda Číž, že kurz koruna – dolár v čase, o ktorom hovoríme, za bývalej vlády bol 42 korún plus, mínus. Kurz koruna – dolár v tomto čase je 19,8 koruny plus, mínus. Pán Číž, máte problém, pán Číž, máte problém urobiť si nejaký úsudok medzi číslom 42 a 19,8? Máte problém? Elementárna matematika. Pán Číž, rozumiete pomeru ceny ropy z toho obdobia, o ktorom hovoríte, plus, mínus 70 dolárov za barel, a ceny ropy z tohto obdobia plus, mínus 130 dolárov za barel? Máte problém s elementárnou matematikou? Tak sa takýmto veciam radšej nevenujte, lebo sa zhadzujete. A, pán Číž, ak toto nie je príspevok k hospodáreniu tento krajiny a k zlepšeniu podmienok života občanov, tak v čase, o ktorom hovoríme, ten príspevok nebol k ničomu, okrem snahy získať viac hlasov vo voľbách. Takže prestaňte robiť teátro a keď tomu nerozumiete, tak počúvajte ľudí, ktorí tomu rozumejú. Ja si veľmi rád vypočujem ekonómov. Ja ekonóm nie som, ja som strojný inžinier, ale tá matematika mi robí rozhodne menej problémov ako vám. Ďakujem pekne.
Paška, Pavol, predseda NR SR (2012-09-27):
Ďakujem, vyhlasujem rozpravu za skončenú. Pán predseda zahraničného výboru, nech sa páči.
Bugár, Béla, podpredseda NR SR (2011-07-11):
Pán poslanec Ondruš, nevyrušujte. (Reakcia poslanca Ondruša.) No ale to si vysvetlíte potom, nemôžete vyrušovať, aj vám by vadilo, keby vám niekto zobral 10 sekúnd. Prosím vás, vráťte pánovi poslancovi tých 10 sekúnd, aby mohol... (Reakcia poslanca Ondruša.) Nech sa páči, to si vysvetlíte potom. (Reakcia poslanca Ondruša.) Pán poslanec, ukľudnite sa a vysvetlíte si to potom. Nech sa páči, 10 sekúnd máte.
Žiga, Peter, podpredseda NR SR (2024-09-26):
Prosím, prezentujme sa a hlasujme. (Hlasovanie.) 131 prítomných, 79 za, 52 proti. Konštatujem, že sme tento návrh schválili. Teraz budeme hlasovať v prvom čítaní o vládnom návrhu zákona o dani z finančných transakcií, tlač 485. Dávam slovo spravodajcovi z navrhnutého gestorského výboru pre financie a rozpočet poslancovi Igorovi Válekovi, aby hlasovanie uviedol. Nech sa páči, pán poslanec. (Hlasovanie v prvom čítaní o vládnom návrhu zákona o dani z finančných transakcií a o zmene a doplnení niektorých zákonov , tlač 485.)
Ľ. Mušková, poslankyňa: (2007-09-14):
A chcem vás, vážení kolegovia z opozície, pozvať na spoluprácu na školskom zákone, ktorý by mal byť prijatý celým spektrom naprieč parlamentom, ak nám teda skutočne ide o naše deti a o školstvo. Môžete k jeho tvorbe prispieť aj vy. A iba takto tento školský zákon môže fungovať aj v budúcnosti. Ďakujem. (Potlesk.)
Laššáková, Jana, podpredsedníčka NR SR (2014-06-25):
Ale, ale však vy nás prosíte.
M. Fronc, poslanec: (2008-04-02):
Jednoducho chcem sa opýtať z vlastnej praxe, ak by ste boli minister a sám si zviazali takýmto spôsobom ruky a išli nad rámec kompetenčného zákona, ktorý jasne hovorí, že minister riadi ministerstvo školstva a celé školstvo prostredníctvom nižších právnych noriem, ktoré sú vyhlášky, smernice a usmernenia, či by ste naozaj k tomuto pristúpili a chceli to, aby to bolo takto striktne zviazané cez zákon. Ďakujem.
J. Laššáková, poslankyňa: (2007-06-27):
Podľa môjho názoru investori na Slovensko prišli aj preto, že tu bola kvalifikovaná pracovná sila za nízke mzdy. To bol hlavný dôvod, prečo investori na Slovensko išli, lebo naozaj naši vzdelaní ľudia pracovali za nižšie mzdy ako v krajinách Európskej únie. Po druhé. To, čo ste tu tvrdili, že ako živnostníci prídu o živnosti a nebudú môcť ďalej podnikať atď., to absolútne nie je pravda. Ja si myslím, že aj pani ministerka vo vystúpení aj vo viacerých vystúpeniach odznelo to, že my chceme chrániť ľudí, ktorí boli nútení ísť na životnosť, vykonávať túto prácu pre zamestnávateľa. Nič sa v podstate nezmenilo, len naozaj možno mali tú vyššiu mzdu, ale chceme chrániť tých ľudí preto, aby mali zabezpečené odvody, aby mali zabezpečené dávky. Ja sa stretávam s takými ľuďmi, ktorí takto na živnosť podnikali, nerobili si odvody, a keď sú chorí, alebo pôjdu do dôchodku, som zvedavá potom, ako vás budú chváliť zato, čo ste vyprodukovali.
P. Hrušovský, predseda NR SR: (2003-02-25):
Nech sa páči, pán poslanec, máte slovo.
Žiga, Peter, minister životného prostredia SR (2014-07-02):
Ešte raz, pán poslanec Hlina, výstavba napríklad ceny elektriny pozostáva z niekoľkých častí. Je to silová energia, sú to prevádzkové náklady distribučnej siete, ale sú to napríklad aj poplatky pre SEPS alebo poplatky pre Národný jadrový fond. Silová elektrina stojí dnes asi 38 eur na medzinárodných trhoch, napríklad na lipskej burze. Celková cena, za ktorú dostávate elektrinu do svojej zástrčky doma, je asi 130 eur za megawatt. Takisto sa stavia a skladá cena vody. To je pravda, že platíme, všetci platíme za to 1,30 eura, ale ten poplatok, o ktorom vy hovoríte, je v súčasnosti 0,0332. A my chceme zaviesť, aby tento poplatok, ale to je ešte vecou diskusie, pretože to vyjde až v nariadení, to nie je súčasťou tohto zákona, to nariadenie bude schvaľovať vláda niekedy na jeseň a je to vykonávací predpis, je to návrh, bol 0,14, to znamená 12-krát viac. Je ťažké diskutovať, pokiaľ niekto nevie, o čom hovorí, zavádza ľudí, klame ľudí, klame, aby vytváral hystériu, aby bol zaujímavý, aby bol taký národný hrdina. My tu chceme naozaj ochrániť záujmy ľudí, ochrániť záujmy občanov Slovenskej republiky a prvýkrát v histórii ako vláda, to neurobila žiadna vláda v novodobej histórii Slovenska, povyšujeme vodu na strategickú surovinu. To dodnes nikto neurobil. Ešte raz pripomínam, že sme ako jediná vláda mali špeciálne rokovanie, kde sme sa zaoberali len vodou a kde sme sa rozhodli, že povýšime vodu na strategickú surovinu. Je to strategické opatrenie na niekoľko desiatok rokov dopredu, pán Hlina, vy rozmýšľate v minútach dopredu. Niekto musí štátnicky rozmýšľať aj niekoľko desaťročí dopredu a chrániť túto surovinu pre našich obyvateľov. Skončil som zatiaľ, pán predseda.
Vašečka, Richard, poslanec NR SR (2017-04-06):
Ďakujem kolegovi a predsedovi kontrolného výboru na kontrolu činnosti SIS za jeho pripomienku, s ktorou sa úplne stotožňujem. Naozaj je zodpovednosť, aby táto komisia začala fungovať a ako už spomenul, chýbajú vlastne traja členovia, dvaja neposlanci, to je úloha predsedu výboru pre obranu a bezpečnosť, a potom jeden vo výbore na kontrolu činnosti Vojenského spravodajstva, kde som predsedom ja, kde sme na základe dohody s koalíciou bezproblémovo zvolili zástupcu koalície. Ale potom začalo kádrovanie a vraj člen opozície nie je vhodný na to, aby bol členom tejto komisie, čo je podľa mňa neprijateľné a na druhej strane to ukazuje to, že tak, ako je ten zákon napísaný, je vlastne neúčinný, pretože koalícia môže bez problémov blokovať vytvorenie tejto komisie a nevidel som nejaké aktivity z koaličnej strany, ktoré by smerovali k tomu, aby táto komisia bola funkčná. To je jedna vec. Druhá vec, na ktorú chcem reagovať, že naozaj skutočná reálna kontrola spravodajských služieb a špeciálne aj nasadzovania informačno-technických prostriedkov je veľmi dôležitá, tá ochota byť otvorený a nechať sa kontrolovať koalíciou alebo opozíciou, čo sa môže v rôznych volebných obdobiach, samozrejme, meniť a obracať, špeciálne s prihliadnutím na Mečiarove amnestie, ktoré sme zrušili, prijali sme uznesenie, ktorými ich rušíme. Je veľmi dôležité uvedomiť si, že v 90. rokoch to boli práve spravodajské hry, ktoré toto všetko roztočili a spôsobili. Takže hoci dúfam, že nie sme v takej situácii, ako za Mečiara a že sme našli odvahu zrušiť jeho nemorálne amnestie, tak aby ho v tomto nenasledovali a sfunkčnili reálnu kontrolu informačno-technických prostriedkov a vôbec spravodajských služieb. Ďakujem.
Laššáková, Jana, podpredsedníčka NR SR (2012-05-15):
Na vystúpenie pána poslanca s faktickou poznámkou pani poslankyňa Gibalová. Nech sa páči. Končím možnosť prihlásiť sa s faktickými poznámkami.
Kuciaňová, Magdaléna, poslankyňa NR SR (2018-02-02):
Ďakujem veľmi pekne za slovo. Vážený pán predseda, vážené panie poslankyne, vážení páni poslanci, vážený pán minister, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov (tlač 762). Národná rada Slovenskej republiky uznesením č. 919 z 28. novembra 2017 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh (tlač 762) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k vládnemu návrhu zákona (tlač 762) a v ich uzneseniach uvedených pod bodom III tejto správy odporúča Národnej rade Slovenskej republiky návrh zákona schváliť. Spoločná správa výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 94 z 30. januára 2018. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Prosím, pán predseda, otvorte rozpravu, do rozpravy sa hlásim ako prvá.
Janiš, Stanislav, poslanec NR SR (2011-12-02):
Dajte, prosím, hlasovať o tom, že prideľujeme návrh zákona ústavnoprávnemu výboru a výboru pre hospodárstvo, výstavbu a dopravu aj ako gestorskému výboru a aby výbory prerokovali návrh zákona do 30 dní a gestorský do 32 dní od prerokovania návrh zákona v Národnej rade v prvom čítaní.
Taraba, Tomáš, poslanec NR SR (2021-06-25):
Ďakujem za slovo. Ja okrem piatich detí mám teda aj psa a plne podporujem tento návrh zákona, pretože nemyslím si, že držba alebo chovanie psov v podmienkach, ako, žiaľ, sa to deje v niektorých, v niektorých osadách, sa dá dlhšie prehliadať, pretože jedna vec je mať psa ako nejaké, nazvem to, právo, ale druhá vec je aj tie povinnosti vyžadovať, ktoré tam sú a dnes reálne neexistuje efektívne vymáhanie prípadov, kedy dochádza k neľudskému zaobchádzaniu s týmito, s týmito zvieratami, a preto, či niekto chce alebo nie, návrh je absolútne vecne a argumentačne odôvodnený, pretože v momente, kedy bude môcť byť držanie alebo chov psov iba na parcelách alebo na nehnuteľnostiach, ku ktorým má konkrétny držiteľ psa nejaký vzťah, právny vzťah, či už prenájom, vlastníctvo, alebo niečo podobné, tak v tom momente sa objektívne prenáša zodpovednosť za ten stav, v akom tá držba alebo chov psa sa nachádza. Myslím si, že je to absolútne z toho, čo dnes na Slovensku po právnej stránke existuje, je to absolútne najefektívnejší spôsob, ako sa do toho dá dať poriadok a naozaj si tiež neviem predstaviť, ako by najmä tí poslanci koalície, ktorí tu doposiaľ tak vykrikovali za práva, teda už keď nie detí, tak zvierat, že by tento zákon nepodporili. Takže z mojej strany jednoznačne súhlas. Ďakujem.
Podmanický, Ján, poslanec NR SR (2014-12-10):
Zvolávam zasadnutie výboru pre sociálne veci na 13.30 hodinu.
D. Čaplovič, podpredseda vlády SR: (2008-11-04):
Cieľom návrhu zákona je právna úprava otázok v oblasti zabezpečenia systému riadenia a kontroly pomoci a podpory poskytovanej z fondov Európskeho spoločenstva s dôrazom na vytváranie podmienok na skutočne efektívnu a transparentnú koordináciu, riadenie, implementáciu a kontrolu opatrení financovaných z prostriedkov poskytovaných Slovenskej republike z fondov Európskeho spoločenstva. Impulzom na vypracovanie predmetného právneho predpisu boli pretrvávajúce problémy pri čerpaní finančných prostriedkov v programovacom období 2004 – 2006, resp. zbytočná zložitosť, ťažkopádnosť a nedostatočná transparentnosť vzťahov medzi subjektmi zapojenými do čerpania pomoci, či už vo väzbe na procesy, do ktorých je zapojený poskytovateľ pomoci a podpory, alebo vo väzbe na procesy na strane prijímateľa pomoci a podpory. Návrh zákona je právny predpis, ktorý aplikuje príslušné nariadenia Európskeho spoločenstva na právny a inštitucionálny systém Slovenskej republiky, berúc do úvahy ich špecifiká. Určuje predovšetkým postavenia právomoci a práva a povinnosti subjektov zúčastňujúcich sa procesu využívania prostriedkov poskytovaných Slovenskej republike z rozpočtu Európskej únie v rámci kohéznej politiky spoločenstva, spoločnej poľnohospodárskej politiky a spoločnej politiky rybného hospodárstva. Za hlavný orgán riadenia, koordinácie a kontroly určuje vládu Slovenskej republiky. Súčasne tento návrh definuje postavenie centrálneho koordinačného orgánu, riadiacich orgánov, certifikačného orgánu, orgánu auditu, sprostredkovateľských orgánov a platobných jednotiek. Predkladaný návrh zákona určuje základné princípy riadenia a kontroly v oblasti využívania pomoci a podpory Európskych spoločenstiev a obsahuje procesné ustanovenia pri rozhodovaní o žiadosť. Veľmi dôležitou oblasťou obsiahnutou v zákone je aj oblasť ochrany finančných záujmov Európskeho spoločenstva na území Slovenskej republiky, ktorá predstavuje vo vzťahu k Európskej komisii obzvlášť kľúčový moment na bezpečné a bezproblémové čerpanie finančných prostriedkov. Návrh zákona v neposlednom rade taktiež upravuje zaujatosť v procese poskytovania pomoci a podpory z fondov Európskeho spoločenstva. Vážený pán predseda, vážené dámy a vážení páni, vážená Národná rada Slovenskej republiky, pevne verím, že predkladaný návrh zákona o pomoci poskytovanej z fondov Európskeho spoločenstva vytvorí pre všetky subjekty zainteresovanie do čerpania a prostriedkov poskytovaných Slovenskej republike z fondov Európskeho spoločenstva stabilný a transparentný rámec a že umožní, aby mohli byť projekty realizované efektívne bez zbytočných prieťahov, bez zbytočnej byrokracie, administrácie a s čo najväčším úžitkom pre všetkých občanov Slovenska. Ďakujem vám za pozornosť a teším sa na rozpravu.
J. Valocký, poslanec: (2007-07-02):
Predseda Národnej rady rozhodnutím č. 335 z 11. júna 2007 pridelil správu o aktuálnom vývoji v slovenskom zdravotníctve a o realizovaných a pripravovaných opatreniach vlády Slovenskej republiky v rezorte zdravotníctva na prerokovanie výborom: Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre zdravotníctvo. Výbor  Národnej rady Slovenskej republiky pre financie, rozpočet a menu prerokoval správu o  aktuálnom vývoji v slovenskom zdravotníctve dňa  19. júna  2007. Výbor súhlasil so správou o  aktuálnom vývoji a odporučil ju Národnej rade Slovenskej republiky schváliť. Výbor Národnej rady Slovenskej republiky pre verejnú správu a regionálny rozvoj taktiež prerokoval správu o aktuálnom vývoji v slovenskom zdravotníctve a o realizovaných a pripravovaných opatreniach vlády Slovenskej republiky v rezorte zdravotníctva a odporučil Národnej rade Slovenskej republiky zobrať správu na vedomie. Výbor Národnej rady Slovenskej republiky pre zdravotníctvo prerokoval správu o aktuálnom vývoji v slovenskom zdravotníctve a o realizovaných a pripravovaných opatreniach vlády Slovenskej republiky v rezorte zdravotníctva a odporučil Národnej rade Slovenskej republiky zobrať správu na vedomie. Výbor Národnej rady Slovenskej republiky pre zdravotníctvo ako gestorský výbor na základe stanovísk výborov odporučil Národnej rade Slovenskej republiky správu o  aktuálnom vývoji v slovenskom zdravotníctve a o realizovaných a pripravovaných opatreniach vlády Slovenskej republiky v rezorte zdravotníctva vziať na vedomie. Ďakujem, skončil som. Otvorte, pán predsedajúci, rozpravu.
Bugár, Béla, podpredseda NR SR (2017-06-14):
Nech sa páči, prezentujme sa a hlasujme o tomto návrhu. (Hlasovanie.) Prítomných 132 poslancov, za 122, 10 sa zdržali. Konštatujem, že uznesenie sme schválili. Vážené panie poslankyne, páni poslanci, budeme ešte pokračovať v prerušenom rokovaní v prvom čítaní o návrhu poslancov Paška, Janíkovej, Pfundtner, Želiezku a Šimkovičovej na vydanie zákona, ktorým sa mení a dopĺňa zákon o pamäti národa (tlač 598). Prosím teraz pána navrhovateľa Pašku, tak isto ako aj pána poslanca Hambáleka ako spravodajcu. Ešte pred tým procedurálny návrh, pán poslanec Zelník.
Hlina, Alojz, poslanec NR SR (2012-09-14):
Ďakujem veľmi pekne. Vážená pani predsedajúca, vážený pán minister, vážení kolegovia, znova musím povedať to, čo som povedal aj doobeda, že tá rýchlosť je obdivuhodná, že človek si nestihne robiť poznámky, že fakt som teda nemyslel, že dneska IDS-ko pôjde na prerokovanie. Skôr ako poviem k tomu samotnému zákonu, ja som človek, ktorý má rád také aj symbolické veci a také ako, že aj taký príklad ma napadol, ale nepoviem ho, ale že niekedy ľudia historicky a vo vývojových štádiách prisudzovali aj taký význam veciam a takým znameniam, symbolom a čiastočne to tú civilizáciu sprevádza. Čiže pre mňa je aj dneska znamením to, že je piatok, je tak, ako sme tu tak komorne, v komornej atmosfére a prešli sme aj Zákonník práce, veľmi závažnú to novelu, a ideme rozprávať o IDS-ku, zákone o inteligentných dopravných systémoch v cestnej doprave, ktorý by sa kľudne mohol volať čipovomýtny zákon v takejto komornej atmosfére. A ja som sa na dnešný deň čiastočne pripravil, priznám sa, lebo včera, keď pán predseda povedal, že nebudeme hlasovať, tak som očakával, že to takto nejako dopadne, že nás tu toľko bude, ale neočakával som, že IDS-ko príde. Nuž a poviem vám, ľudia, kolegovia moji vážení, ja viem, že to možno budete vyhodnocovať ako nie celkom kolegiálne, ale výsledky predčili očakávania. A dneska som si dal tú robotu, že je tu inštalovaná statická kamera, ktorá zaznamenáva, koľko poslancov je v sále. Tá istá kamera ráno zaznamenala, koľko ľudí bolo na prezenčke, a poviem vám, že Slota je neviniatko. Koľko poslancov SDKÚ bolo napísaných, Martin Poliačik už zvoláva svojich kolegov, aby prišli, koľko poslancov zo SaS-ky bolo napísaných, že sú tu, a nie sú tu. Ešte to vyhodnotíme, koľko poslancov zo SMER-u bolo napísaných, a nie sú tu. Hovorili sme o Zákonníku práce. Ľudia, nehanbíte sa? Teda, nehanbíte sa, odkazujem to tým, nehanbíte sa ani trošku? Rozprávali sme o Zákonníku práce, rozprávali sme o tom, že budú mať nejaké povinnosti zamestnávatelia, budú mať povinnosti zamestnanci, o tom sme tu rozprávali. Keď sme rozprávali o Zákonníku práce, za Zákonník práce nebojoval ani jeden, ani jeden poslanec za SDKÚ.
Čaplovič, Dušan, poslanec NR SR (2010-10-20):
Ďakujem veľmi pekne. Pán poslanec Dostál má veľké nadanie veci komplikovane vysvetľovať a ešte viacej zamotávať. Ja by som chcel naozaj podčiarknuť, čo je dôležité. Ten, kto chce spolupracovať a hľadať tú komunikáciu medzi väčšinovým a menšinovým jazykom, ten hľadá spôsoby. A ten, kto to nechce, aby to bolo tak, hľadá nejaké dôvody. A vy ste konkrétny príklad toho, že hľadáte rôzne dôvody, prečo to je zlé, prečo treba celý zákon zrušiť a podobne. Viete, vyspelý národ a vyspelý štát si, samozrejme, uchováva štátny jazyk, oficiálny jazyk. Chráni si ho na jednej strane. A na druhej strane, prirodzene, chce, aby sa používal v rámci informácií. A ja som už znovu zopakoval, ak chceme, aby sa Slováci a Maďari viacej zbližovali v kultúre a tak ďalej, tak musia dostávať informácie. A vy nemôžete žiadať od slovenských občanov, aby ovládali maďarský jazyk, ale naopak, aby sa vytvárali všetky podmienky, aby na jazykovo zmiešanom území pri rôznych kultúrnych podujatiach a tak ďalej mohli Slováci, ktorí tam žijú alebo ktorí tam prídu, poznať aj kultúru maďarskej národnostnej menšiny, pretože to nejde len cez jazyk, ale aj cez to prekladové slovo a cez to poznanie. Všade vo svete to tak je a malo by to byť aj na Slovensku.
Svrček, Miloš, poslanec NR SR (2021-05-13):
Pán predseda, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, a to aj ako gestorskému výboru s tým, že ústavnoprávny výbor prerokuje vládny návrh zákona ihneď.
Laššáková, Jana, podpredsedníčka NR SR (2013-06-17):
Pán poslanec Sulík, nech sa páči.
Glváč, Martin, podpredseda NR SR (2019-06-26):
Ďakujem. Otváram rozpravu. Do rozpravy som dostal dve písomné prihlášky. Za klub SaS pán poslanec Klus a potom pán poslanec Dostál. Nech sa páči, pán poslanec Klus.
Raši, Richard, poslanec NR SR (2013-02-05):
Ďakujem pekne. Pán predseda, teraz môžeme pristúpiť k hlasovaniu o pozmeňujúcich návrhoch z rozpravy v poradí, v akom boli predložené. Hlasujeme o mojom pozmeňujúcom návrhu, o všetkých štyroch bodoch spoločne.
Glváč, Martin, podpredseda NR SR (2017-10-12):
Ďakujeme. Čas vypršal, pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Ondreja Dostála na ministerku školstva, vedy, výskumu a športu Martinu Lubyovú a znie: „Pán Plavčan ako váš predchodca vo funkcii ministra ohlasoval najväčšiu reformu za štvrťstoročie. SNS, ktorá tak jeho, ako i vás do funkcie nominovala, však od Učiaceho sa Slovenska dáva ruky preč. V sobotných dialógoch RTVS ste neodpovedali na kľúčovú otázku kolegyne poslankyni Zuzany Zimenovej, či máte od SNS politické krytie na realizáciu Učiaceho sa Slovenska. Pýtam sa vás preto, máte od SNS podporu pre Učiace sa Slovensko, alebo nie?“ Nech sa páči, pani ministerka.
Ďuriš Nicholsonová, Lucia, podpredsedníčka NR SR (2017-05-11):
Pán poslanec Fecko.
Kollár, Boris, predseda NR SR (2023-03-14):
Ďakujem. Prerušujem rokovanie o tomto bode programu. Pristúpime k druhému čítaniu o návrhu poslancov Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Návrh zákona má tlač 1379, spoločná správa výborov má tlač 1379a. Dávam slovo poslancovi Petrovi Kremskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1379.)
Klus, Martin, poslanec NR SR (2019-09-13):
Ďakujem za slovo. Janka, veľmi dobre si vypichla jednu dôležitú vec, ktorú máme v našom politickom systéme, poviem to tak diplomaticky, nie celkom doriešenú, resp. vyriešenú veľmi zle, a to je práve to, že za trest, kedy niekto so štátnotajomníckeho miesta, ale hoc´ aj ministerského, sa stáva sudcom alebo poslancom, tak to jednoducho nedáva logiku. Obzvlášť, keď žijeme v takzvanej parlamentnej demokracii. A v takejto demokracii za trest nielenže sa vracajú niektorí štátni tajomníci do sudcovského talára alebo ministri do poslaneckých lavíc, ale dokonca niektorí poslanci, ktorí sú odsúdenými rasistami, dostávajú ešte aj odstupné a vo februári sa nám tu môžu vyškierať opäť všetkým do tváre. A toto je niečo, čo bude tiež nevyhnuté už po najbližších voľbách meniť.
Krajkovič, Mikuláš, poslanec NR SR (2018-09-11):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky.
Šudík, Tomáš, poslanec NR SR (2021-10-20):
Ďakujem krásne. Začnem od konca. No, viete, pani kolegyňa, v mládežníckych parlamentoch môžu byť aj ženy, len akurát v tých žiackych, školských radách, dokonca aj seniorky sú ženy, tak tie majú možnosti participovať, ale ja vám túto vašu myšlienkovú ideu neberiem. Veď môžete prísť aj vy so s tým, aby vznikol ženský parlament, ale toto všetko združuje ľudí a ste sa pýtali, ktorí sú mladí ľudia, tak mladý človek je podľa legislatívy každý do 30 rokov. Samozrejme, pán kolega, my sme komunikovali aj so samosprávami, dokonca aj s krajmi, ktoré túto výzvu podporujú, a zo samospráv, nie je to také, že sme nekomunikovali s nimi. A majú rôzne stanoviská miest, ktoré to – v úvodzovkách – podporujú, a tak tie sú za to, aby sa to legislatívne uchopilo. A je to všetko na základe dobrovoľnosti. My nikoho nič nenútime. A to, že je veľmi dôležité, nepoviem, že po vzore poľskom dali povinnosť všetkým. Tam je na dobrovoľnej báze. A v závere pán Kočiš, áno, ja súhlasím, že by sme mali združovať tie mládežnícke organizácie. O tom už čoskoro máme pripravenú novú tému. Chceme, aby sa niečo nové v tomto zjavilo, a bola osoba, ktorá bude tieto mládežnícke organizácie všetky na Slovensku spájať. Možno taký príklad aj u nás z Humenného, máme zástupcu všetkých základných a stredných škôl, ktoré sa, v ktorých sa spoločne stretávajú, je z toho a z mládežníckych organizácií, ktoré pôsobia, je z toho nejaký výsledok, potom sa stretnú s primátorom, dajú mu nejaký svoj poradný hlas, poradný orgán. Je to na dobrovoľnosti. A ukážme tým mladým, že majú aj oni schopnosť a možnosť sa vyjadriť, pretože o nejakej problematike vedia aj oni, a tí starší poslanci, skúsenejší, ktorí pôsobia v samosprávach dlho, nemusia všetky tieto problémy, ktoré sú, automaticky reflektovať a o nich vedieť. Je to prvý bod a zlepšime to postavenie. Ďakujem.
Grendel, Gábor, podpredseda NR SR (2020-09-29):
Pán poslanec Dobeš.
Mihál, Jozef, poslanec NR SR (2014-10-23):
Ďakujem za slovo. Ja tento pozmeňovací návrh určite nepodporím, pretože si myslím, že v zákone o daniach z príjmov by nemali mať miesto návrhy tohto typu, to znamená zvýhodňovanie určitého segmentu, aj keď to odôvodnenie bolo veľmi pekné, veľmi dobré, to je všetko fajn, ale takto by mohli hovoriť aj ďalší. Napríklad by som tak mohol hovoriť aj ja za športovcov, nech je daňovo zvýhodnený príspevok zamestnávateľa na športové, či už pasívne podujatia, moji zamestnanci pôjdu dnes večer na futbal, tak im tie drahé lístky zaplatím, aby som si ich ocenil a budú to mať oslobodené od dane. Alebo pôjdu do nejakej posilovne, na nejakú plaváreň, do nejakého fitka, čiže ja im to zaplatím, tie lístky, ktoré mi donesú, nie lacné, aby som si ich takto ocenil. No a takto by nepochybne mohli nadviazať na moje slová ďalší a ďalší, ktorí by takýmto spôsobom chceli zvýhodniť, daňovo zvýhodniť určitý segment, určitý rozmer spoločnosti a podobne. To sa takto nerobí. Ak chceme, aby sa kultúra rozvíjala, tak treba tlačiť na pána ministra financií tak, aby na kultúru vyčlenil povedzme zo štátneho rozpočtu viac peňazí a aby podporil dobré projekty. Samozrejme, na pána ministra kultúry, aby tie prostriedky spravodlivým spôsobom spravoval, aby ich dostali tí, ktorí si ich zaslúžia, kde je určitá vízia, kde je určitá kvalita a tak ďalej a tak ďalej. Ale to už zachádzam do oblasti, v ktorej doma nie som, vrátim sa späť k daniam. Zákon o daniach z príjmov by takéto výnimky poznať nemal, a preto ja tento inak pekný návrh nepodporím.
Šípošová, Janka, poslankyňa NR SR (2015-05-19):
Možno, možno päť minút, možno...
Žiga Peter, podpredseda NR SR (2024-04-16):
Prezentujme sa a hlasujme. (Hlasovanie.) Prítomných 141 poslancov, za 98, nula proti, 32 sa zdržalo, 11 nehlasovalo. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Ďalej pristúpime k hlasovaniu o návrhu vlády na skrátené legislatívne konanie o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete, tlač 198. Dávam slovo členovi výboru pre hospodárske záležitosti poslancovi Ľubomírovi Vážnemu, aby hlasovanie uviedol. Nech sa páči, pán poslanec. (Hlasovanie o návrhu uznesenia k návrhu vlády na skrátené legislatívne konanie o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov , tlač 198.)
Figeľ, Ján, podpredseda NR SR (2015-11-25):
Ďakujem pekne. Teraz prosím spoločného spravodajcu z výboru pre hospodárske záležitosti Maroša Kondróta, aby informoval Národnú radu o výsledkoch rokovaní vo výboroch a o stanovisku gestorského výboru.
Richter, Ján, minister práce, sociálnych vecí a rodiny SR (2017-05-18):
Pán podpredseda, na tom balkóne to vyzerá ako medzigeneračná solidarita. Ja som tomu rád, v konečnej miere aj to je o rodinách a, chvalabohu, hlavne o slovenských rodinách. Lebo Európa a svet z tohto, medzigeneračnej solidarity, trošku uteká. Odpoveď na vašu otázku. Pani poslankyňa, sociálna a rodinná politika sú tak úzko prepojené, že sa nedá hovoriť, že tu končí sociálna a tu začína rodinná. To je celkom prirodzené a logické a pochopiteľné. A ja sa s tým vôbec netajím, že často hovorím, že najlepšia sociálna politika je dať ľuďom prácu, ktorí o ňu majú záujem, lebo rieši veľmi veľa problémov v tej sociálnej oblasti. Čo sa týka rodinnej politiky a zosúlaďovanie, viete, skúsili sme ten pilotný projekt. Prekvapilo ma, že aj napriek tomu, že sme dávali istý podnet a možnosť nebaviť sa o minimálnej mzde, ale o priemernej mzde zamestnávateľom, ktorí príjmu matky a tak ďalej, nemalo to až taký efekt. Ale možno efekt bol v tom, že sa vytvorilo 43 tzv. detských kútikov v jednotlivých firmách a podnikoch, čo je veľmi dobré, lebo aj to trošku vylepšilo tú situáciu, okolo ktorej sme hovorili. A ďaleko viacej sa dala do popredia flexibilita z hľadiska práce, práca z domu a samozrejmá vec, že práca z domu nikdy nebude možná pre ženu matku, ktorá robí niekde za pásom. Ale sú profesie, odbornosti, kde tá možnosť tu je. A v tomto trende v tejto oblasti chceme jednoducho aj postupovať. Ja si v plne miere uvedomujem, že deti od troch do tých šiestich rokov sú trošku možno väčší problém z hľadiska nedostatku kapacít škôlok. Ale treba oceniť a zvýrazniť aj to, že každý rok vláda podporuje, dáva prostriedky na zvyšovanie kapacít škôlok. No a je tu aj počin ministerstva práce, sociálnych vecí a rodiny, ak náklady na obecnú škôlku sú 80-90 eur pre rodiča, zohľadnili sme to a 280 eur by malo zohľadňovať náklady na súkromnú škôlku. Áno, pripúšťam, možno mimo Bratislavy, lebo tu ten život aj náklady sú trošku iné. To znamená, aj toto je potrebné zohľadňovať, že ak je problém, je tu snaha aj toho ministerstva prijať operatívne riešenie. No a čo sa týka tých eurofondov, to nie je len výmysel ministerstva, na čo eurofondy použijeme. To je istá dohoda a súlad aj s Bruselom a tie jednotlivé operačné osi si my nevymýšľame. Ja by som veľakrát uprednostnil tie prostriedky možno na niektoré iné oblasti a za iných podmienok. Ale ten, kto dáva, do istej miery aj diktuje, za akých okolností sa dajú tie prostriedky využiť. A o tom je aj dohoda, ktorá je na príslušné programové obdobia. Ale ja som presvedčený, že pokiaľ teraz rozumne využijeme tie prostriedky aj na oblasť dajme tomu rodinnej politiky, bude môcť to jednoducho pokračovať a zakladať na tých pozitívach aj v tom ďalšom období. A ja si myslím, že z tých eurofondov, pokiaľ idú prostriedky na rodinnú politiku, sú dobre investované. Ďakujem.
B. Bugár, podpredseda NR SR: (2003-12-03):
(Hlasovanie.) Prítomných 129, za 103, proti 4, hlasovania sa zdržalo 22 poslancov. Konštatujem, že bod č. 1 zo spoločnej správy sme schválili. Nech sa páči.
Šefčík, Marek, poslanec NR SR (2023-02-08):
Ďakujem pekne za slovo, pán predsedajúci. Dúfam, že ste všetky káble dobre zapojili, že nám to tu nevypne. Dobre, ďakujem, kolegovia, za vaše faktické poznámky, vidím, že tento zákon by mohol získať skutočne širokú podporu. A len upresním. Ja som mal na mysli rozhodcov hlavne v nižších súťažiach, kde ale nie sú profesionálni rozhodcovia a túto činnosť vykonávajú predovšetkým cez víkendy a len popri svojom inom zamestnaní. Chcem povedať, že, už som to dnes hovoril raz, že ľudia nám vyčítajú často, že sa zaoberáme aj takýmito zákonmi, že či nemáme iné na práci a podobne. Ale práve toto je kamienok, ktorý tvorí mozaiku tých zlepšení a, a v celej legislatíve a v celej našej spoločnosti. Takže verím, že tento kamienok schválime a že tam pekne zapadne a vylepšíme to. Ďakujem.
Dostál, Ondrej, poslanec NR SR (2010-10-19):
Vážený pán poslanec Jasaň, samozrejme, že by bolo lepšie, keby podobná úprava platila pred dvanástimi rokmi. Sám však viete, že takýto návrh tu už bol v minulom volebnom období, takže škoda, že ho vtedy nepodporila vtedajšia vládna väčšina. Škoda.
Hrnčiar, Andrej, podpredseda NR SR (2018-11-21):
Pán poslanec Gröhling.
Bugár, Béla, podpredseda NR SR (2016-10-26):
Prezentujme sa a hlasujeme. (Hlasovanie.) Prítomných 140 poslancov, za 64, proti 16, 60 sa zdržalo hlasovania. Konštatujem, že návrh nebol schválený. Preto budeme pokračovať hlasovaním o bode 64 schváleného programu o návrhu skupiny poslancov na vydanie zákona, ktorým sa mení a dopĺňa Obchodný zákonník (tlač 278). Teraz prosím spravodajcu z ústavnoprávneho výboru pána poslanca Alojza Baránika, aby návrh hlasovania uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 278.)
B. Bugár, podpredseda NR SR: (2001-10-18):
Dávam slovo spravodajcovi, ktorého určil navrhnutý gestorský ústavnoprávny výbor pánu poslancovi Alexejovi Ivankovi. Pán spravo-dajca, nech sa páči. A. Ivanko, poslanec: Ďakujem za slovo. Vážený pán predseda-júci, vážené pani poslankyne, vážení páni poslanci, dovoľte mi, aby som v súlade s § 73 ods. 1 zákona Národnej rady Slovenskej republiky č. 350/1996 Z. z. v znení neskorších predpisov vystúpil na rokovaní Národnej rady v prvom čítaní o návrhu skupiny poslancov Národnej rady na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov a zákon č. 99/1963 Zb. Občiansky súdny poriadok v znení neskorších predpisov, tlač 1139. Konštatujem, že predmetný návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku v znení neskorších pred-pisov, ako i náležitosti určené v Legislatívnych pravidlách. Zastávam názor, že predložený návrh zákona prvýkrát definuje výpočet konkrétnych foriem správania sa rodičov, ktoré sa považujú za opravdivý záujem rodiča o dieťa. Doteraz postačovalo, aby dieťa raz za šesť mesiacov navštívili alebo mu prípadne poslali pohľadnicu. Vzhľadom na oprávnenia, ktoré pre mňa ako spravodajcu výboru vyplývajú z § 73 zákona Národnej rady Slovenskej republiky o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) na tom, že po rozprave odporučí predmetný návrh zákona prerokovať v druhom čítaní. Predpokladám, že prípadné zmeny a návrhy budú predložené v rozprave v rámci druhého čítania. V zmysle § 74 ods. 1 zákona Národnej rady Slovenskej republiky o rokovacom poriadku v znení neskorších predpisov a v súlade s roz-hodnutím predsedu Národnej rady č. 1249 zo 16. augusta 2001 odporúčam návrh skupiny poslancov Národnej rady na vydanie zákona, ktorým sa mení a dopĺňa zákon 94/1963 Zb. o rodine v znení neskorších predpisov a zákon číslo 99/1963 Zb. Občiansky súdny poriadok v znení neskorších predpisov na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre vzdelanie, vedu, mládež a šport. V súlade s návrhom predsedu Národnej rady navrhujem, aby úlohy gestorského výboru plnil Ústavnoprávny výbor Národnej rady Slovenskej republiky. Ďalej odporúčam, aby výbory, ktorým bol návrh zákona pridelený, ho prerokovali v lehote do 22. novembra 2001 a gestorský výbor, aby ho prerokoval v lehote do 23. novembra 2001. Pán predsedajúci, skončil som. Otvorte rozpravu o tomto bode rokovania.
P. Paška, predseda NR SR: (2008-10-24):
(Hlasovanie.) 139 prítomných, 62 za, 1 proti, 75 sa zdržalo, 1 nehlasoval. Návrh sme neschválili.
Laššáková, Jana, podpredsedníčka NR SR (2012-10-30):
Pán poslanec Viskupič, ďalší prihlásený do rozpravy. Nie je v sále, stráca poradie. Pani poslankyňa Mezenská, nech sa páči.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za 131, zdržali sa 3, nehlasovali 2. Konštatujem, že tieto návrhy sme prijali. A. Hajduk, poslanec: O 3. návrhu pána poslanca Federiča nemôžeme hlasovať vzhľadom na to, že sme prijali  zo spoločnej správy bod 12.
Bugár, Béla, podpredseda NR SR (2019-09-25):
Nech sa páči, prezentujme sa hlasujme o tomto návrhu. (Hlasovanie.) Prítomných 139 poslancov, za 131, proti 1, zdržalo sa 7 poslancov. Návrh sme schválili. Prosím teraz pána poslanca Gröhlinga, aby uviedol hlasovanie v prvom čítaní o návrhu poslanca Žarnaya na vydanie zákona, ktorým sa dopĺňa školský zákon (tlač 1619). [Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov , tlač 1619.]
Matovič, Igor, poslanec NR SR (2019-10-24):
Čiže, milá kolegyňa Zemanová, veľmi s tebou súhlasím, že táto hanba, čo tam sedí na podpredsedníckom mieste a momentálne vedie schôdzu najvyššieho zákonodarného orgánu Slovenskej republiky, že je hanbou štátnosti, je hanbou Slovenskej republiky, je hanbou SMER-u – sociálnej demokracie, je hanbou dnešnej schôdze, je hanbou každého jedného voliča, ktorý volil SMER – sociálnu demokraciu kvôli tomu, že si myslel, že volí stranu, ktorá bude myslieť v dobrom na ľudí. Toto je človek, ktorý mal aktívny vzťah s mafiánom v čase, kedy celé Slovensko vedelo, o koho ide. Aktívne si s ním vypisoval, tajne sa s ním dohadoval na biznisoch, obchodoval s majetkami, o ktorých verejne sa nepriznal do majetkového priznania. Či pozemky v Čiernej vode, o ktorých sa hovorí, že ukradol tam 500 miliónov korún alebo administratívna budova v Bratislave. K obidvom sa staval ako k vlastnému majetku, ale v jeho majetkovom priznaní to nie je. Vedome klamal. Povedal, že 1. 12., či prvého v januári 2012 sa naposledy stretol s Kočnerom. V skutočnosti zo správ, ktoré sú zverejnené, sa s ním stretal opakovane ešte aj v roku 2016. Ale teda, keďže končila tam komunikácia, zrejme aj v ďalších rokoch, len nemáme na to dôkazy. Vedel o snahe mafiána Kočnera, že si dosadzuje svojho človeka za zástupcu riaditeľa SIS, Slovenskej informačnej služby. Miesto toho, aby to nahlásil orgánom činným v trestnom konaní, hovoril, však teda, dobre, no tak ja som to neprezradil Fedorovi Flašíkovi, čo si, jaký, však to nie je na chválenie. Organizoval stretnutie Kočner, Glváč, Dušan Pátek, človek z daňového riaditeľstva či z daňového úradu, ktorý overil podvody jeho kamaráta Lacka Bašternáka, kde nás okradol o 18 miliónov eur. Vedel o tom, napriek tomu vybavil stretnutie, kde na druhý deň z neho spravili prvého viceprezidenta finančnej správy. Sluha mafie, sluha Kočnera, hanba celého parlamentu tu nesmie sedieť.
Laurenčík, Milan, podpredseda NR SR (2021-09-24):
Ďakujem. To bol posledný príspevok v rámci rozpravy, preto vyhlasujem rozpravu za skončenú. Chcem sa spýtať pani navrhovateľky, či chce stanovisko. Nechce. Pán spravodajca? Ďakujem veľmi pekne. Pán spravodajca, žiadam vás ešte, aby ste oznámili, kedy sa bude hlasovať o tomto návrh zákona.
B. Bugár, podpredseda NR SR: (2002-03-14):
P. Ošváth, poslanec: Chcel by som povedať pánovi predsedovi Najvyššieho súdu jednu vec. Nie som síce členom ústavnoprávneho výboru, ale napriek tomu ako člen tohto zákonodarného zboru by som sa dôrazne chcel ohradiť voči tým prívlastkom, ktoré ste na adresu tohto výboru vo svojom vystúpení adresovali. Pán predseda Najvyššieho súdu, uvedomte si, že tak ako každý občan je povinný sa dôstojne správať pri súdnom konaní, aj vy ste povinný sa dôstojne a s plnou vážnosťou správať voči tomuto parlamentu. Občanov tohto štátu trápi predovšetkým slabá vymožiteľnosť práva, súdne prieťahy a problémy s tým spojené. Preto vás žiadam, aby ste učinili všetky kroky v tomto smere, aby sa tieto nedostatky na súdoch, za ktoré aj vy zodpovedáte, odstránili.
Danko, Andrej, podpredseda NR SR (2024-02-09):
Poslankyňa Nash.
P. Paška, predseda NR SR: (2008-02-14):
Ešte o slovo požiadal v rámci rozpravy pán spravodajca. Pán navrhovateľ, chcete v rámci rozpravy? V rámci rozpravy ešte. Dajme slovo najprv, požiadal skôr pán spravodajca v rámci rozpravy. Nech sa páči, a potom vám dám slovo.
Glváč, Martin, podpredseda NR SR (2019-10-16):
Ďakujem. Dávam slovo spoločnej spravodajkyni predsedníčke výboru pre sociálne veci poslankyni Bašistovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Laurenčík, Milan, podpredseda NR SR (2020-04-23):
Pán poslanec Kuffa.
Vaľová, Jana, poslankyňa NR SR (2024-05-14):
Ďakujem veľmi pekne. Pán kolega Hlina, ja si myslím, že niekto, kto, ako sa to hovorí, kto seje vietor, zožne búrku. Tak možno aj pán Takáč trošku sa teda pozrel na vás s úžasom, pretože je bežné, že ministri sa zastupujú. Aj vaši ministri sa zastupovali a je normálne, že ak kolega nemôže prísť, tak nenadávam kolegovi, ktorý preberie jeho zákon. Je to netaktné. Ale ja by som ťa, Lojzo, poprosila možno o nejaké otázky, pretože nie som odborník na tieto veci, ale bola som primátorka, a pokiaľ viem, výruby v extraviláne vždycky musel povoliť okresný úrad, alebo povolil to obecný alebo mestský úrad. Nie je to tak, že teraz prídu developeri a začnem si rezať, aj keď sú to náletové dreviny. Preto by som možno bola veľmi rada, ak by bolo možné, či naozaj už do Petržalky, o ktorej rozprávaš, lebo nie som odtiaľto, či si už požiadali títo developeri o výrub drevín, či im bolo dané. Lebo je tam pán primátor Vallo, tak ja si myslím, že on bude hájiť tú správnu stranu, a či im bolo udelené, lebo takto všeobecne rozprávať. A ja ti teraz poviem, že ja som pozerala ten pôdohospodársky magazín na STV1, a tam PPS Bobrovec naliehavo prosil vládu, preto sa nad tým zamýšľam, že nemajú kde pásť ovce, pretože kosodreviny, náletové dreviny im zahatali cesty a oni ich nemôžu podľa tohto právneho úkonu vyrezať a jednoducho sa nemôžu dostať k pastviskám a znižujú sa im tak pastviská. Pozri si tú reláciu. Tak ja kvôli tomu rozmýšľam o tých náletových drevinách, o tých kosodrevinách a o tom PPS Bobrovec, s. r. o., a bolo to v relácii. A žiadajú tam ministra, aby urobil niečo, čo sa týka legislatívy. Takže to, to som ja pozerala a nad tým som sa zamýšľala. A prosím ťa, chcem sa o tú Petržalku spýtať, chcela by som to povolenie vidieť, lebo nemôžu asi iba tak.
Hlina, Alojz, poslanec NR SR (2012-09-25):
Áno?